Document ID: /roh_data/filtered/fineweb-2-filterrobots_roh.jsonl.gz/40726

Tar il bastun «cumpogn» sa tracti d’in product en lain da schember indigen cun la pussaivladad da prender dapart quel en quatter tocs per al metter en il satgados. Creà il bastun ha la scrinaria Lingenhag da Seraplana (Valsot) ensemen cun l’architecta Adina Hänny che abita a Curia.
La Regiun Engiadina Bassa / Val Müstair surdat dapi il 2011 il premi d'innovaziun a firmas da la regiun. Cun il bastun da chaminar che porta il num «cumpogn» ha la scrinaria Armon Lingenhag preschentà in project innovativ, persistent e cun creaziun da valur. Il premi è dotà cun ina summa da 3’000 francs.
La schelta per il premi d’innovaziun fa mintgamai la suprastanza dal Forum Engiadina Bassa / Val Müstair ensemen cun la sviluppadra da la regiun. La nominaziun fa a la fin lura la Conferenza da presidents da la Regiun Engiadina Bassa / Val Müstair.